Нохчийн мотт.

ДОВЗИЙТАРАН КЕХАТ

***Дешаран предметан «Нохчийн мотт» 2-чу классана лерина йолу белхан программа х1оттийна***

***хIокху документин бух тIехь:***

* ***Лаха-Нойбооьрарчу юьртан юккъерчу юкъарадешаран ишколан***  *юьхьанцарчу классашна лерина йолу программа*
* *юьхьанцара юкъарадешаран федеральни пачхьалкхан дешаран стандартан*
* ***Юкъара дешаран а, коьрта юкъара дешаран а пачхьалкхан программа***
* ***Э.Х.Солтахановн, Э.Х.Эдиловн*** *Нохчийн меттан юьхьанцарчу классашна лерина герггарчу хьесапехь йолу программа,* ***Нохчийн Республикин дешаран а, 1илманан а министерствос магийна йолу.*** *Базисни дешаран планан 3-чу варианто нохчийн маттана луш йолчу таронашца нисъеш*

Юьхьанцара юкъарадешаран школа - мехала, керла, жоьпаллин мур бу беран дахарехь: х1окху школехь д1адолало диллина долу дешар, кхузахь шорло цуьнан гонахарчу дахарца йолу юкъаметтигаш, хийцало юкъараллин дарж а, ша -шен вовзийта оьшуш хилар а совдолу. Т1аьхьа хиндолчу дерриге а дешаран бух кхуллу юьхьанцарчу школашкахь. Юьхьанцарчу школехь нохчийн матто, кхечу предметаша санна, меттан 1илманан декъехь шен маь1ница а йоккха меттиг д1алоцу. Цуьнан дешарца а, кхетамца кхиорехь а доккха маь1на ду.

Маттах лаьцна хаарш, барта а, йозанан а къамелан хаамаш караберзорца дешархойн таро хуьлу кхийолу дешаран предметаш а кхиамца 1амо, цуьнца цхьаьна гонахарчу дахарх дозуш долу шайн хаарш шордан.

«Школана хьалха лаьтта декхарш кхочушдарехь 1аламат доккха маь1на ду ненан меттан, х1унда аьлча школо болх оцу маттахь д1аболорца караерзайо беро дахарехь гулйина а ненан маттахь билгалйолуш йолу а хьекъалан хазна. Оцу кийчачу буха т1ехь школо д1ах1оттабо ша кхид1а а бен болу болх, аьлча а дуьненах лаьцна болу берийн кхетам алсам а боккху, уьш г1иллакх-оьздангалла йолуш кхиорехь а царна дешар 1аморехь а дерриге а декхарш кхочуш а до.

Вайн школашкара дешархой юкъараллин пайдечу къинхьегамна а, нохчийн къоман беркате т1аьхье хинйолчу кепара а кечбаран декхарца цхьаьна царна нохчийн меттан хаамаш балар доккха маь1на долуш ду.

Юьхьанцарчу муьрехь ненан мотт хьехаран коьрта декхар ду къамелан г1уллакхан цхьадолу тайпанаш 1амор (кьамелеладог1аррий, цунах кхетаррий; вистхила 1аморрий; дешаррий, йозий). Цул сов, оцу муьрехь ондда бух кхолла беза ненан маттахь вовшашца т1екаре хила хаарна, иза берашна хьехаран а, кхетош-кхиоран а коьрта г1ирс хилар хаийтарна.

Цуьнца цхьаьна кхийолчу дешаран предметийн санна, не­нан матто юьхьанцарчу муьрехь кхочушдан деза цхьадолу ***мехала юкъара г1уллакхаш а:***

- дешархойн 1аламах а, юкъараллих а долу хааршший, 1илманан юьхьанцара кхетаммий кхиор;

* логически а, васт х1отторан а ойла кхиор;
* къинхьегаме а, цуьнца цхьаьна дешаре а болу лаам кхиор;
* лакхарчу классашкахь кхиамца деша бераш кечдар;
* гонахарчу дахарца йолу юкъаметтиг а, нахе йолу нийса дог-ойла а кхетош-кхиор[[1]](#footnote-2).

Юьхьанцарчу школехь нохчийн мотт 1аморан 1алашонаш:

* т1екаре хила дезаран, йоза-дешар кхид1а а 1амо дезаран 1алашонца нохчийн мотт караберзор;
* къамелдаран хьуьнарш кхиор, нохчийн маттахь вовшашца т1екаре лело хаар;
* нохчийн меттан лексикех, фонетикех, грамматикех болу т1еххулара хаамаш караберзор;

- ладог1а, вистхила, шен маттахь еша, яздан хаар карадерзор;

- Нохчийн Республикин пачхьалкхан нохчийн матте шовкъ кхоллар, шен къоман культурин дакъа иза хиларе терра.

Дешаран предметан чулацаман мехаллин аг1онаш:

Юьхьанцара школа чекхъяьккхинчу дешархойн программа караерзийча хила деза жам1аш:

- дешархой синъоьздангаллин мехаллаш евзаш, къоман г1иллакх-оьздангаллин баххаш т1ехь кхиъна хилар;

* доьзалан дахар девзаш хилар;
* къоман культура а, бусулба дин а девзаш хилар;

- Росси пачхьалкхан гражданин ша вуйла хууш хилар;

- синъоьздангаллин мехаллаш кхиор дешархойн коьртачу г1уллакхашна т1е дахар: урокийн, урокел арахьарчу а, юкъараллин пайдечу а.

Дешаран планехь нохчийн матто д1алоцу меттиг

Юьханцарчу ишколан белхан программи тIехь Нохчийн мотт хьеха билгалгал дина сахьташ:

2-чу классехь 102 сахьт, кIирнах 3 сахьт (34 белхан кIира)

Белхан программа лерина 102 сахьтана мот шарахь, кIирнах 3 сахьт, 33 белхан кIира.

Дешаран предмет 1аморан жам1аш

Юьхьанцара школа чекхъяьккхинчу дешархочуьнгахь нохчийн меттан программа караерзоран декъехь хила деза хаарш:

-нохчийн мотт пачхьалкхан мотт а, иза уьйран а, гонахара дахар довзаран а г1ирс хиларх кхеташ хилар;

-школан а, юкъараллин а дахарехь нохчийн меттан хаарех пайда эца хьуьнар хилар;

- нохчийн мотт къоман культурин а, синъоьздангаллин а мехаллийн цхьа т1ег1а лара дезарх кхеташ хилар;

-тайп-тайпанчу хьелашкахь шен нийсархошца а, баккхийчаьрца а юкъаметтигаш лело хаар карадерзор, мехалчу х1умнашка а, синъоьздангаллин мехаллашка а экаме хила везарх кхеташ хилар.

Юьхьанцарчу школехь нохчийн мотт 1аморан предметни жам1аш:

-ладог1а хууш хилар: дуьйцучун чулацамах а кхеташ, къамел хазаран хьесапехь т1елацар;

- нохчийн меттан фонетически система евзаш хила езар: мукъа а, мукъаза а элпаш а, аьзнаш а къасто, дешнаш дакъошка декъа а, аьзнаш ала а хууш хилар;

-шен меттан доцу (т1еэцначу дешнашкахь бен ца лела) аьзнаш а, аьзнийн цхьаьнакхетарш а довза а, нийса схьаала а хууш хилар;

- дешнаш, церан грамматически форманаш а евзаш, уьш муха кхоллаелла а, царах предложенеш вовшахтаса а, къамелехь пайда эца а хууш хилар;

-нийсаяздаран бакъонаш евзаш хилар: доккха элп, дешдакъошца дош сехьадаккхар, сацаран хьаьркаш;

-карадирзинчу хаарех дешаран а, вовшашца йолчу юкъаметтигашкахь а пайда эца хууш хила везар: диалог д1аяхьа, хаттаршна жоьпаш дала, евзаш йолчу лексикин бараме хьаьжжина, шегара хаттарш х1итто, текст юхасхьайийца, суьрташка хьовсуш предложенеш, тайп-тайпанчу теманашна билгалйинчу тематически кепашца йоцца монологически тексташ х1итто хууш хилар (чолхе доцу суртх1оттор, дийцар, ойлаяр);

-хезаш а, шен дагахь а, къастош а еша къаьстина предложенеш а, тексташ а цхьаьна, хууш хилар;

-текст дакъошка екъа а, царна ц1ерш тахка а, план х1отто а, т1едахкарш т1едуза а, т1еяздан а, х1уманийн, суьртан куц-кеп довзийта а хууш хилар;

-мотт къоман культурин цхьа дакъа а, уьйран г1ирс а, пачхьалкхан мотт а хиларх кхеташ хилар.

Юкъарадешаран юьхьанцарчу дешаран нохчийн меттан предметан чулацам

Программехь «Нохчийн мотт» предметан чулацам билгалбина дешаран декъан т1ег1анашка хьаьжжина.

2-4 -чуй классашкахь цхьаьнадог1уш (комплексно) къамел кхиор, грамматикин а, орфографин а пропедевтически курс.

Талламан диктантийн, 1аморан изложенийн, сочиненийн дешнийн барам 1-4 классашкахь школан тайпане хьаьжжина, хийцалуш хила беза, амма юккъерчу хьесапехь иштта хила тарло:

|  |  |  |  |  |
| --- | --- | --- | --- | --- |
| Белхан тайпа |  | 2-г1а класс |  |  |
| диктант |  | 25-30 |  |  |
| изложени |  | 25-30 |  |  |
| сочинени |  | 20-30 |  |  |

1аморан а, талламан йозанан белхашна (хаттаршна жоьпаш, изложени, сочинени, диктант и д1. кх. а.) билгалдо к1ирнах 1 сахьт. И сахьт нохчийн маттана (грамматика, ешар) леринчу сахьташна юккъера схьаоьцуш ду. Изложенеш а, сочиненеш а 1аморан кепара хила еза. Бакъду, 4 классехь 1 талламан изложени язйойту. Изложенийн, сочиненийн тематика еххачу хенахь йовзийтинчу лексически темица йог1уш хила еза.

Нохчийн мотт 1аморехь кхиамаш хир бу, нагахь санна оьрсийн маттахь дешархоша карадерзийнчу хааршна т1етевжаш 1амош белахь. Масала, цхьатерачу грамматико-орфографически хиламех пайдаэцарца (аз, элп, мукъа, мукъаза аз боху кхетамаш; доккха элп; дош сехьадаккхар; предложених, дешдекъах, дашах болу кхетамаш и д1. кх. а.). Цара г1о дийр ду кхиамца материал караерзорехь а.

Тематически планашкахь нохчийн мотт кхаа декъехь балийна бу: хьалхарчу декъехь теоретически хаамашца йозаелла теманаш а, ситуацеш а ю; шолг1ачу декъехь хьалхарчу пунктехь билгалйинчу темица йозаелла маттах лаьцна коьчал ю; кхоалг1ачу декъехь дешархочо кхочушден г1уллакхаш ду довзуьйтуш.

**Дешаран предметан материально-технически кхачояран хьокъехь хьехамаш.**

Систематически курс

**{практически караерзор)**

2. **Меттан материал, теманашца а, хьелашца йозаелларш, меттан т1ег1анашца билгалйина ю: лексика, фонетика, грамматика**.

Лексически цхьааллаш караерзор шен-шен муьрехь д1ахьо, 1амош йолчу темига а, хьелашка а хьаьжжина.

Фонетика йовзийтар алсам шайх пайда оьцучу къамелан аьзнаш довзийтарца а, царах дешдакъош а, дешнаш а кхолларца гайтина. Нийсаяздаран пропедевтически курс ялийна йоза-дешар 1аморан декъехь. Цул т1аьхьа и курс систематически хуьлий д1ах1утту.

Грамматика йовзийтина типовой шайх олучу конструкцешца а (къамелан кепаш), царна беллачу кхетамашца а: дешархошна карайирзина хила еза грамматически кепаш.

3. **Текстийн коьчал**.

Х1ума довзаран а, 1ер-дахаран а, ловзаран а кепара дешар 1аморан тексташ. Исбаьхьаллин тексташ (стихаш, туьйранаш, дийцарш) 1амийнчу темица а, хьелашца а йозаелла йолу.

4. **Культура кхиоран декъехула йолу коьчал**:  
-тайпа, тукхам;

-ц1е, ден ц1е;

-нохчийн а, т1еэцна а ц1ерш;

- тайп-тайпанчу къаьмнийн ловзарш.

Йоза-дешар 1амор

1. Коммуникативни г1уллакхаш кхиорца доьзна хаарш карадерзорна коьчал

Вовшашца йолу юкъаметтигаш д1акхехьаран теманаш: доьзал, 1ер-дахар, 1илманан (берана самукъане а, пайден а хир йолчу кепара), ловзаран.

Теманаш: Школа. Доьзал. 1алам (ораматаш, дийнаташ). Стоьмаш, хасстоьмаш. Деза денош. Вина (йина) де (сан, сан гергарчеран, доттаг1ийн). Даймохк. Г1ала. Юрт. Вайн Республика, вайн мохк.

2. **Маттаца доьзна хаарш кхиоран коьчал.**

Лексика: дош, цуьнан маь1на. 1амош йолчу теманашца дозаделла дешнаш карладахар а, жигарадахар а.

Фонетика а, орфоэпи а: аз хазарца къастор, мукъанаш, мукъазнаш, къоранаш, зевненаш нийса алар а, яздар а. Т1еэцначу дешнашкахь бен ца лела элпаш билгалдар.

Грамматика: дожарийн маь1на; къамелан дакъош; предложенеш: цхьанах1оттаман, шинах1оттаман (кху кепара: ц1ердош +билгалдош+ хандош); диалогически цхьааллаш: хаам -хаттар - ж оп.

**Текстаца йозаелла коьчал**

1аморан тексташ 1ер-дахаран кепара. 1амош йолчу теманашца йог1у дешаран, х1ума довзаран тексташ. 1амош йолчу теманашца йог1у дийцаран кепара исбахьаллин тексташ (стихаш, туьйранаш, дийцарш).

4**. Культура кхиоран декъехула йолу коьчал:**

* х1ума юуш лело деза г1иллакх;
* чохь, арахь лело деза г1иллакх;
* ц1ахь кхобу дийнаташ (тайп-тайпанчу къаьмнийн);
* ц1ахь кхобучу хьайбанашна а, дийнаташна а техкина ц1ерш.

Барта а, йозанан а къамел кхиор.

1. Коммуникативни г1уллакхаш кхиорца доьзна хаарш карадерзорна коьчал

Вовшашца йолу юкъаметтигаш д1акхехьаран теманаш: ловзаран, 1ер-дахаран, дешаран.

Теманаш: Ц1а. Доьзал. Вовшийн довзар. Школа: урок, перемена, каникулаш. Адам а, могушалла а. Дийнан хан, шеран хан, беттийн ц1ерш. Туьканахь, школан буфетехь, нохчийн къоман даарш. Транспорт. Туька: эцар, мах д1абалар. Хьуна хазахетарг.

2. **Маттаца доьзна хаарш кхиорна лерина коьчал**.

1амочу темица доьзна долу дешнаш карладахар а, жигарадахар а. Т1еэцначу дешнашкахь бен ца лела аьзнаш: ф, ы, ё, щ.

Грамматика: х1окху дешнашца йолу (мегар ду, мегар дац) предложенеш, цхьанатайпанарчу меженашца йолу предложенеш. Диалогически цхьааллаш: хаам-хаттар-хаам, хаттар-жоп-хаттар.

Дилогически кепара х1ума довзийтарх лаьцна йолу 1аморан тексташ, 1амочу темица дог1учу туьйранашна а, берийн произведенешна т1ера а дакъош.

4**. Культура кхиоран декъехула йолу коьчал:**

-типологически гергара долу нохчийн, оьрсийн туьйранаш;

- вайн къоман сувенираш;

-Россин къаьмнийн деза денош;

-нохчийн къоман даарш;

-Россин халкъийн г1иллакхаш а, ламасташ а.

|  |  |  |  |  |  |
| --- | --- | --- | --- | --- | --- |
| № | | | Меттан  декъехула йолу  теманаш | Х1ора декъана  лерина сахьташ | **Коьрта кхетамашший,хааршший** |
| **1** | | | **1амийнарг карладаккхар** | **3** | **Хаьар ду** предложени кхочуш хилла яьлла ойла гойту дешнаш дуй. **Хуур ду**суьртийн г1оьнца, шайна гинчух пайда а оьцуш предложениш х1итто.**1емар ду**предложени дешнашка екъа.**1емар ду** йоьхна предложенеш нисъян. Йозанехь предложенин чаккхе т1адамца билгалъяккха .**Хуур ду** шайна гуш долчу суьртах лаьцна дийцар |
| **2** | | | **Аьзнаш а, элпаш а** | **7** | **Хуур ду**аьзнаш , элпаш вовшах къасто, цхьана элпо я озо дешан динна маь1на хийцар, аьзнаш йозанехь элпашца билгалдохуш хилар ,мукъа аьзнаш, мукъазчерах къасто |
| **3** | | | **Къамел. Текст. Предложени** | **12** | **Хуур ду текст** ,предложенеш къасто. Къамелах лаьцна хаамаш хир бу. Евзар ю предложенин башхаллаш. **Хуур ду** уьш шайн башхаллашка хьаьжжина билгалъяха.**Евзар** ю дашна, дешдекъана юкъахь йолу башхаллаш. **1емар ду** дешнаш цхьана мог1анера вукху мог1ане даха хуур ду. **Девзар ду** дешдакъошка ца декъало дешнаш.**Евзар ю** дешнаш сехьадахаран бакъонаш. |
| **4** | | | **Нохчийн абат, я алфавит.** | **33** | Хуур ду алфавит- иза нохчийн метан массо элп хилар, алфавитехь 49 элпхилар;**1емар ду** дешнаш алфавитан рог1аллехь д1анисдан. **Хуур ду*й*** элп юкъадог1у дешнаш нийса язда, уьш цхьана мог1анера вукху мог1ане нийса сехьадаха. Бераша дешнех предложенеш х1иттор ю. **Хуур ду**дехий ,доций мукъа аьзнаш долу дешнаш предложенин маь1ане хьажжина нийсаяздан. Элпаш ***И,Уь ,Юь*** юкъадог1у дешнаш нийсаяздан. Берашна **хуур ду** элпаш ***э, е*** юкъадог1у дешнаш нийсаяздан. **1емар ду** уьш дешнашкахь билгалдаха. **Хуур ду** йозанехь **Я,Яь Ю,Юь** элпех пайдаэца **Хуур ду** нохчийн маттахь мукъазачу элпашна т1ехьа **Я,ЯЬ Ю,ЮЬ** элпаш ца яздар **.Девзар ду** охчийн меттан шатайпана мукъаза аьзнаш, йозанехь царех пайдаэца **хуур ду**. Хуур ду ***Хь,Кх,Къ*** элпаш дешнашкахь билгалдаха. **Девзар ду** нохчийн маттан шатайпана мукъаза аьзнаш, йозанехь царех пайдаэца хуур ду. Берашна **хуур ду** элпаш ***Т1,Х1,К1,Г1*** дешнашкахь шалха элпаш сиз хьакхарца билдгалдаха .**Девзар ду** нохчийн маттан шатайпана мукъаза аьзнаш, йозанехь царех пайдаэца **хуур д**у. **Берашна хуур ду** элпаш ***Ч1,П1,Ц1 1*** дешнашкахь шалха элпаш сиз хьакхарца билдгалдаха  **Девзар д**у нохчийн маттан шатайпана мукъаза аьзнаш, йозанехь царех пайдаэца хуур ду. Берашна **хуур ду** элпаш ***Г1, Ч1, К1, Къ*** дешнашкахь шалха элпаш сиз хьакхарца билдгалдаха ,**девзар ду** нохчийн маттан шатайпана мукъаза аьзнаш, йозанехь царех пайдаэца хуур ду. Берашна **хуур ду** элпаш ***Г1, Ч1, К1, Къ***дешнашкахь нийса яздан .***ЕВ,- ОВ-, -АЬВ-*** юкъадог1у дешнаш нийсаяздан. **Девзар ду** зевне а , къора а мукъаза аьзнаш .**1емар д**у элпаш **Ь,Ё,Щ,Ф** юкъадог1у дешнаш довза, уьш билгалдаха**. Хуур ду** т1еэцначу дешнийн башхаллаш йовза. **Хуур ду**ъ шиъ г1уллакх лелор : мукъаза аз . къасторан хьаьрк. |
| **5** | | | **Х1уманаш билгалъен дешнаш** | **16** | **Хуур дух1ун**? бохучу хаттарна жоьпаш дала, х1умнан башхаллаш къасто. **1емар ду** адамаш билгалдечу дешнашна хаттарш х1итто, уьш йозанехь билгалдаха **1емар ду** , кхийолу х1уманаш билгалъечу дешнашна хаттарш х1итто, уьш йозанехь билгалдаха. **1емар ду** адамийн ц1ераш, фамилеш даккхийчу элпашца яздан.Бераш **кхетар бу** «долара ц1е», «юкъара ц1е» ши кхетам вовшех къасто. **1емар ду** дийнаташна техкина ц1ерашдаккхийчу элпашца яздан. **1емар ду** г1алийн, яртийн,урамийн,хин ц1ерашдаккхийчуэлпашца яздан. |
| **6** | | **Дешт1аьхьенаш** | | **3** | **Хуур ду** дешт1аьхьенаш уьш дешнаш хилар . Шайна хьалхарчу дешнашца уьш къаьстина яздар **хуур ду**.Дешт1аьхьенаш предложенешкахь каро , уьш билгалъяха **хуур ду** дешархошна. |
| **7** | **Х1уманийн дар билгалден дешнаш** | | | **7** | **Девзар ду** х1уманийн дар билгалден дешнаш**. Хуур ду** дар билгалдечу дешнашна хаттарш х1итто, уьш йозанехь билгалдаха. |
| **8** | **Х1уманийн билгало гойту дешнаш** | | | **6** | **Девзар ду** х1уманийн билгалонаш гойту дешнаш. Дешархошна **хуур ду** х1уманийн билгало гойтучу дешнашна хаттарш х1итто, уьш йозанехь билгалдаха. |
| **9** | **Гергара дешнаш** | | | **4** | Дешархошна **евзар ю** гергарчу дешнийн башхаллаш: юкъара дакъа, цхьа маь1на. **1емар ду** йозанезь царех пайдаэца.**Хуур ду о**рам билгалбаккха. |
| **10** | **Предложени** | | | **4** | **Кхетар бу** предложенин маь1нех**.1емар ду** йоьхна предложенеш нисъян. Йозанехь предложенин чаккхе оьшу хьаьрк билгалъяккха 1амор. |
| **11** | **1амийнарг**  **карладаккхар** | | | **3** | **Хуур ду** шаьш 1амийначух пайда а оьцуш болх бан |

1. [↑](#footnote-ref-2)